
                                                               BILJEŠKE   
                               za  razdoblje 01. siječnja do 31.prosinca 2021.g.
BILJEŠKE UZ PR-RAS
Bilješka br.1
Prihodi i primici proračuna Grada Sinja za 2021. godinu (AOP 632) ostvareni su u iznosu od 81.221.564,00 kn, što je u odnosu na isto razdoblje 2020. godine ostvarenje manje  u iznosu od 11.267.788,00 kuna odnosno 12,2 %  Rashodi i izdaci (AOP 633) izvršeni su u iznosu od  80.235.299 kn što je  2,1 % manje od   rashoda 2020. godine. 
Razlika prihoda i primitaka i rashoda i izdataka (AOP 634) iznosi 986.265,00 kn. Preneseni višak prihoda i primitaka iz prethodne godine iznosi 23.404.833 kuna , tako da preneseni višak prihoda i primitaka raspoloživ  u sljedećem razdoblju iznosi 24.391.098,00 kn.
Realizacija pojedinih projekata u okviru Programa zaštite okoliša i Programa Razvitka gospodarstva određivala je dinamiku odgovarajućih rashoda za te projekte, iz čega je dijelom proizašao prikazani višak.
U odnosu na dijelove projekta   srazmjerno većim financijskim sudjelovanjem, napominjemo da je  završen projekt izgradnje sabirne ul. u Ex vojarni Ivaniša Nelipića, uređenje Platoa kod spomenika Alkaru na Alkarskom trkalištu, te je u završnoj fazi sanacija odlagališta komunalnog otpada Mojanka dio I. Faze, te izgradnja velikog igrališta sa umjetnom travom uz gradski stadion NK Junak.
Bilješka br. 2.

Prihodi od poreza i prireza na dohodak ( AOP 002 ) manji su od prošlogodišnjih za 38,1 %. Glavni razlog ovakvog smanjenja odnosi se izmjenu zakonske regulative. Naime, temeljem zadnjih izmjena Zakona o financiranju jedinica lokalne i područne (regionalne ) samouprave koji je stupio na snagu 01.01.2021.god. mijenja se udio raspodjele u porezu na dohodak općine/grada sa 60% na 74% , udio za decentralizirane funkcije ostaje 6%  i ukidaju  se sredstva fiskalnog izravnanja. U 2020. godini sredstva fiskalnog izravnanja  u iznosu 26 milijuna kuna evidentirana su na ovoj skupini računa (611), dok se u 2021. godini evidentiraju kao tekuće pomoći iz državnog proračuna. 
Bilješka br.3
Prihodi iskazani na AOP 045 (pomoći) veći su od prošlogodišnjih za 13,4 %. U strukturi pomoći različit je indeks ostvarenja.

Tekuće pomoći iz proračuna (AOP 055 ) – u odnosu na ostvarenje prethodne godine veće su za 734,1% odnosno za 21.001.492,00 kuna.

U 2021. godini kao tekuće pomoći iz Državnog proračuna Gradu Sinju su doznačena sredstva u iznosu od 23.852.378,89 kuna na ime doznake sredstava s osnova fiskalnog izravnanja. S obzirom na kapacitet ostvarenih poreznih prihoda koji su manji od referentne vrijednosti kapaciteta ostvareni poreznih prihoda Grad Sinj ostvaruje pravo na sredstva fiskalnog izravnanja. 

Pomoći iz Županijskog proračuna su realizirane u iznosu od 10.000,00 kuna,a odnose se na socijalni program.
Kapitalne pomoći iz proračuna (AOP 056)  manje su u odnosu na 2020. godinu za 45,60% . Odnose se na  pomoći iz Državnog proračuna za projekt Sanacije Gradske tvrđave u iznosu 100.000,00 kuna i pomoći od Ministarstva turizma u iznosu od 412.500,00 kn za sufinanciranje projekta sanacije postojećeg nogometnog igrališta uz ugradnju umjetnog travnjaka NK Junak. 
Pomoći od izvanproračunskih korisnika (AOP 057) odnose se na sredstva od HZZO za financiranje programa javnih radova u iznosu od 309.075,00kuna po kojem je zaposlene 10 osoba, te sredstva Fonda za zaštitu okoliša i energetsku učinkovitost za projekt Sanacije odlagališta komunalnog otpada Mojanka dio I. faze u iznosu 3.289.684,94 kune odnosno 75% vrijednosti predmetne investicije.
Pomoći izravnanja za decentralizirane funkcije-odnose se na sredstva pomoći izravnanja za decentralizirane funkcije –vatrogastva iz Državnog proračuna RH u iznosu od 2.303.268,00 kuna.
Pomoći temeljem prijenosa EU sredstava (AOP 069) realizirane su u iznosu od 5.265.883,00 kune te su manje u odnosu na 2020. za 78,7%. 

Odnose  se na :
- na sredstva vezana za realizaciju projekta „Sinj u sridu“ sukladno sklopljenom Ugovoru. Temeljem završnog zahtjeva za nadoknadom sredstava Središnjoj agenciji za financiranje i ugovaranje programa i projekata EU u 2021. godini realizirana su sredstva u iznosu od 1.985.737,00 kn. 
- Projekt  Zaželi  - pod nazivom Susjeda brine o susjedi“ temeljem Ugovora o dodjeli bespovratnih za projekte koji se financiraju iz Europskog socijalnog fonda dobili smo odobrenje po podnijetim Zahtjevima za nadoknadu sredstva  u iznosu od 3.271.146,13 kuna. 
Bilješka br. 4
Prihodi od imovine (AOP 077) ostvarene su u iznosu 1.417.743,00 kune što je 79,1% više od ostvarenje u 2020. godini. Sve stavke unutar ove  grupe prihoda bilježe rast.

Vrijednosno najznačajniji prihodi su:

· Prihodi od zakupa i iznajmljivanja imovine (poslovni prostori, poljoprivredna zemljišta, najam stanova) ostvareni su u iznosu 458.668,00 kuna odnosno veći su za 43,1 % u odnosu na ostvarenje prethodne godine.

U 2020. godini dio obaveze je umanjen radi ublažavanja pandemije COVIDA – 19

· Naknada za korištenje nefinancijske imovine ostvarene u iznosu od 812.065,00 kuna , što je povećanje od 108,6% u odnosu na prethodnu godinu. Odnosi se na naknadu za pravo služnosti. HT je platio godišnju naknadu za pravo puta Gradu Sinju kao vlasniku nekretnina na kojima se nalazi elektroničko – komunikacijska struktura HT-a. 

Bilješka br. 5
Prihodi od upravnih i administrativnih pristojbi, pristojbi po posebnim propisima i naknada (AOP 101) ostvareni su u iznosu 6.213.004,00 kuna što je 36,7 %  veće ostvarenje u odnosu  na prethodnu godinu, te u strukturi pokazuju različite indekse ostvarenja. 
Povećanje prihoda evidentirano je kod prihoda od komunalne naknade za 60,1 % u odnosu na ostvarenje prethodne godine. Prošle godine kasnilo se sa izdavanjem faktura za komunalnu i vodnu naknadu iz objektivnih razloga. Donesene su Odluke Gradskog vijeća o odgodi obveze plaćanja i otpisu komunalne naknade za nekretnine koje služe u svrhu obavljanja poslovne djelatnosti za vrijeme trajanja epidemije COVID – 19  s odgađanjem roka dospijeća obaveza. Dio obaveza iz prethodne godine plaćen je u 2021. godini.
Prihod od komunalnog doprinosa bilježi pad u odnosu na prošlu godinu za 7,9 %.
Realizacija prihoda od komunalnog doprinosa ovisi o dovršetku postupaka za izdavanje akata na temelju kojih se može graditi, odnosno ishođenju potvrda glavnog projekta te o usvojenim zahtjevima za legalizaciju bespravno sagrađenih objekata.
Bilješka br.6
Prihodi od prodaje nefinancijske imovine (AOP 292 ) veći  su od prošlogodišnjih za 47,7 %. To je prvenstveno rezultat većih prihoda od prodaje zemljišta.
Prihodi od prodaje neproizvedene dugotrajne imovine ( AOP 293 ) bilježe rast od 82,9% u odnosu na prethodnu godinu. Odnose se na prodaju zemljišta na području Gospodarske zone Kukuzovac temeljem provedenih natječaja za prodaju / pravo građenja građevinskog zemljišta na području GZK. Prodano je više građevinskog zemljišta u odnosu na isto razdoblje prethodne godine. Temeljem provedena 2 natječaja  sklopljena su 2 predugovora o kupoprodaji nekretnina u 2021. godini. Ukupno ponuđena cijena zemljišta temeljem sklopljenih predugovora o kupoprodaji nekretnina u 2021. godini iznosila je 642.240,80 kn ukupne površine 18.351 m2.  

Plaćen je dio obveza temeljem sklopljenih ugovora iz prethodnih godina u iznosu 441.403,00kn.

Prihod od prodaje stambenih objekata (AOP305) odnosi se na prihod od prodaje stanova na kojima je postojalo stanarsko pravo, bilježi pad od 18,1%. Ukupno je naplaćeno 406.085,42 kn, od čega je uplaćeno u korist Državnog proračuna 223.346,98 ili 55%.
Bilješka br.7
Primici od financijske imovine i zaduživanja (AOP 413 )  - u odnosu na prethodnu godinu bilježe pad od 86,7%. Odnose se na povrate kredita realiziranih kroz Program poticanja poduzetništva preko Privredne banke Zagreb, te Societe generale – Splitska banka. Realizirani su u iznosu od 5.209,00 kuna.
Bilješka br.8
Na AOP 146 iskazani su ostvareni rashodi poslovanja u iznosu od 69.373.042,00 kune i veći su od rashoda poslovanja prethodne godine za 9,2%. Sadrže 13.804.867,00 kuna rashoda za proračunske korisnike u dijelu koji financira proračun Grada Sinja za ustanove u vlasništvu Grada:
· Za Gradsku knjižnicu             387.225,00 kuna

· Za Dječji vrtić Bili Cvitak    9.491.567,00 kuna

· Za JVP Sinj                            3.926.075,00 kuna

Značajnije odstupanje bilježe sljedeće stavke:

- rashoda za zaposlene (AOP 148)  u odnosu na 2020. godinu rashodi za zaposlene u upravi smanjeni su za 12,7%. Prosječan broj djelatnika u Gradskoj upravi, u odnosu na isto razdoblje prethodne godine smanjen je zbog završetka projekta „Zaželi“ koji je završio 5. siječnja 2021. godine i zbog zabrane zapošljavanja temeljem prihvaćenog amandmana Gradskog vijeća koji je ugrađen u Proračun Grada Sinja za 2021.godinu.

- materijalnih rashoda (AOP 158) – ostvareni su u iznosu od 14.556.960,00 kuna odnosno veći su za 5,8% u odnosu na prethodnu godinu. U strukturi pokazuju različite indekse ostvarenja:
Vrijednosno  najznačajniji su rashodi za usluge sa udjelom od 62 % u strukturi materijalnih rashoda. U okviru rashoda za usluge najznačajniji su rashodi za komunalne usluge koje bilježe rast od 9,7% u odnosu na prethodnu godinu. 

Intelektualne i osobne usluge bilježe rast od 164% u odnosu na prethodnu godinu. U ovom izvještajnom razdoblju izvršena je isplata priznatog parničkog troška temeljem pravomoćne presude Trgovačkog suda u Splitu P-473/10 koji je isplaćeno odvjetniku koji nas je zastupao u predmetu Autoprijevoz d.o.o. Sinj radi naknade štete u iznosu 1.881.885,00 kuna. 

Rashodi za usluge tekućeg i investicijskog održavanja bilježe pad od 31,8% u odnosu na prethodnu godinu, a uglavnom su vezani za realizaciju Programa održavanja komunalne infrastrukture i Programa građenja objekata i uređaja komunalne infrastrukture. 
Rashodi za materijal i energiju -  smanjenje  u odnosu na 2020. godinu za 14% zbog manjih troškova tekućeg i investicijskog održavanja javne rasvjete.  
Bilješka br.9.

Financijski rashodi (AOP 191 ) su manji u odnosu na prethodnu godinu (indeks 29,7%). Prošle godine izvršena je isplata po sudskoj presudi  - Cestar d.o.o. Split.
Bilješka br.10.
Naknade građanima i kućanstvima ( AOP 247 ) veći su u odnosu na 2020. godinu za 39,3%. 

U strukturi pokazuju različite indekse ostvarenja. 
Naime, u 2021. godini, Grad Sinj je osigurao besplatan prijevoz svim učenicima srednjih škola i studentima u mjesnom i međumjesnom prijevozu na relaciji Sinj – Split, Sinj – Knin. Za tu namjenu utrošeno je 1.813.694,00 što je 70,00 % više u odnosu na prethodnu godinu budući da se je prošle godine održavala nastava od kuće od sredine mjeseca ožujka a javni prijevoz se nije ni organizirao uslijed okolnosti vezane za pandemiju virusa COVID - 19.
Odlukom Gradskog vijeća Grada Sinja u 2021. godini isplaćene su božićnice za 1700 nezaposlenih osoba u iznosu 400,00 kuna i 1350 božićnica za umirovljenike  čija mirovinska primanja ne prelaze 2.000, kuna.

U okviru Programa školstva – dodijeljene su stipendije svim redovnim studentima u iznosu 700,00 kuna mjesečno za 10 mjeseci pa je stipendije dobilo 292 studenata  te je za te namjene utrošeno 2.044.000,00.kn,  dodijeljeno je i 50 učeničkih stipendija na iznos od 300,00 kuna za deset mjeseci  u iznosu 150.000,00 kuna, te školarine učenicima temeljem Odluke u iznosu 26.250,00 kn.
U 2021. godini temeljem Odluke o socijalnoj skrbi isplaćene su naknade za novorođenu djecu  8.000 kuna za prvo , 12.000 za drugo i 25.000 kuna za treće i svako slijedeće novorođeno dijete u obitelji, čime je isplaćeno 3.280.000,00 kuna, što je povećanje od 85% u odnosu na prošlu godinu.
 Također ovom Odlukom za drugo i  svako sljedeće istovremeno upisano dijete program predškolskog odgoja je besplatan. Za tu svrhu utrošeno je 500.026,68 kuna odnosno 24% više u odnosu na prošlu godinu.
Bilješka br.11
Kapitalne donacije (AOP 263) smanjenje su za 18,7%  u odnosu na prethodnu godinu (index 81,3 %) Realizirane su u iznosu 2.869.179,00 kuna a odnose se:

- donacije Viteškom alkarskom društvu realizirane su u iznosu 613.247,25 kuna za rasvjetu, opremanje i uređenje Alkarskih dvora  i za realizaciju projekata izrada web portala i aplikacija za sinjsku Alku kao partnera u okviru Projekta „Sinj u sridu“ po odobrenom ZNS-u u iznosu 24.755.25 kuna.
- donacije DVD-u Sinj za nabavku  opreme u iznosu od 429.500,00 kuna
- donacije udruzi  - Dječjoj Alka Vučković za izgradnju krova na objektu budućeg Muzeja Dječje alke Vučkovića u iznosu 35.000,00 kuna

- donacije Provinciji Presvetog otkupitelja Split za izgradnju crkve u Brnazama u iznosu 198.400,00  kuna

- donacije Franjevačkom samostanu  za nastavak uređenja zgrade Prve Franjevačke klasične gimnazije u Sinju u iznosu od 400.000,00 kuna

- donacije školstvu za realizaciju pojedinih kapitalnih  projekata u iznosu od 403.876,33 kuna
  (uređenje školskog igrališta, nabavku opreme…)
- donacija Franjevačkom samostanu za izgradnju Crkve na Radošiću u iznosu 300.000,00 kuna

- donacije Franjevačkom samostanu za uređenje Crkve u Karakašici u iznosu 200.000,00 kuna

 -  donacije NK Glavice za nabavu i ugradnju javne rasvjete na nogometnom igralištu u Glavicama u iznosu  70.000,00 kuna

· donacije Športskoj zajednici za nabavku opreme (koševa) potrebne za uredno funkcioniranje Gradske športske dvorane u iznosu 44.400,00 kuna 
Bilješka br.11.

Kapitalne pomoći (AOP 274 ) realizirane u ukupnom iznosu od 1.307.574,00 kn , te su veće u odnosu na 2020. godinu za 8,3%.
Doznačene su za slijedeće namjene :

· Vodovodu i odvodnji Cetinske krajine 

Postupci u svrhu izgradnje Integralnog sustava odvodnje iz fondova EU               419.771,58 kn

· GZ Kukuzovac – za izgradnju prometnice u poduzetničkoj zoni                               439.932,57 kn
· Čistoća C.K. d.o.o. – za nabavu i ugradnju video kamera na javnim površinama    39.007,19 kn

· Vodovod i odvodnja C. Krajine – vodoopskrba Zelovski plato                                  358.863,00 kn

· Kamičak d.o.o. Sinj – za održavanje gradskog bazena                                                  50.000,00 kn

Bilješka br.12.
Rashodi za  nabavu nefinancijske imovine ( AOP 344 ) realizirani su u iznosu od 10.752.257,00 kuna, te su značajno manji  u odnosu na 2020. godine za 41,3% (indeks 58,5%).
Struktura rashoda je slijedeća:

· Obnova uredskih prostorija i opreme                                                           
 62.976,39 kn

· Sanacija Gradske tvrđave                                                                                       378.384,37 kn
· Nabavka urbane opreme                                                                                
 18.750,00 kn
· Izgradnja štala na Hipodromu                                                                        
 13.408,93 kn

· Izrada prostornih planova                                                                                         25.125,00 kn
· Izgradnja sabirne ul. u EX vojarni I. Nelipića                                           
         1.392.515,39 kn
· Izgradnja nogostupa od Domaldove do 72.  bojne                                                   87.564,50 kn    
· Sanacija odlagališta komunalnog otpada „Mojanka“                                          6.182.132,36 kn

· Izrada ograde oko Sinjskog aerodroma                                                                      7.500,00 kn

· Izgradnja velikog igrališta sa umjetnom travom uz gradski stadion 

NK Junak                                                                                                            1.746.156,35 kn

· Uređenje platoa kod spomenika Alkaru na Alkarskom trkalištu                           837.743,75 kn
BILJEŠKE UZ BILANCU
Ukupna imovine Grada Sinja (AOP 001) na dan 31. 12. 2021. godine, prema knjigovodstvenoj evidenciji iznosila je 433.949.466,00kn  i bilježi povećanje u odnosu na prošlu godinu za 2%.
Vrijednost nefinancijske imovine(AOP 002) evidentirano je u iznosu 377.235.550,00kn i bilježi  povećanje za 5%.

Financijska imovina (AOP 063) evidentirana je u iznosu 56.713.916,00kn i bilježi smanjenje za 2%.

Bilješka br.1.
Pregled danih zajmova (AOP 082) u ukupnom iznosu od 589.904,00kn  odnosi se na:
 1. tuzemni kratkoročni zajmovi iznose  110.000,00 kn, odnosi se na kratkoročni kredit dat trgovačkom društvu Kamičak d.o.o. Sinj u iznosu 110.000,00 kuna
2. ukupni saldo datih zajmova tuzemnim obrtnicima iznosi 459.904,00kuna.  Iznos od 194.893,00 kn odnosi se na poduzetničke kredite realizirane preko Privredne banke Zagreb, a iznos od 270.220,00 kn na poduzetničke kredite realizirane preko Societe Generale-Splitske banke. Krediti su realizirani u razdoblju 2003.-2010. godine. Krediti su odobreni u pojedinačnim iznosima od 14.927,74 kn do 350.000,00 kn uz kamatnu stopu od 2% godišnje i poček od 1 - 2 godine. Komisione poslove (realizacija kredita, pojedinačne evidencije, praćenje naplate kredita ) obavljaju Privredna banka Zagreb i Societe Generale-Splitska banka Split.
U 2021. godini u otplati je bio ukupno 14 kredita , od čega preko Privredne banke Zagreb 11 , a preko OTP banke 3 kredita. 
Bilješka br.2.
Od ukupno iskazanih kamata na dan 31.12.2021. godine u iznosu od 422.097,00 kuna,  na potraživanja za zateznu kamatu za poduzetničke kredite odnosi se 402.378,00 kuna, a za redovnu kamatu 19.719,00 kuna.  U skladu s Ugovorima o obavljanju komisionih poslova banke su poduzele sve odgovarajuće mjere prisilne naplate.
Bilješka br.3.
Nenaplaćena potraživanja Grada Sinja  na dan 31.12.2021. godine za prihode poslovanja (AOP 141)  iznose ukupno 17.214.762,00 kn. Temeljem čl. 37.a Pravilnika o izmjenama i dopunama Pravilnika o proračunskom računovodstvu i Računskom planu koji je stupio na snagu početkom 2018. godine koji propisuje obvezu provođenja ispravka vrijednosti svih potraživanja koji zadovoljavaju zadanim kriterijima, knjigovodstveno je evidentiran ispravak vrijednosti potraživanja u iznosu od 10.241.634,00 kuna. Nakon provođenja tog postupka potraživanja  na dan 31.12. 2021. godine iznose 6.973.128,00 kuna.

Od navedenog iznosa, 1.399.056,00 kuna  odnosi se na potraživanja za gradske poreze (porez na promet nekretnina, porez na tvrtku i porez na potrošnju )  naplatu kojih vrši Porezna uprava. 
Najveći iznos potraživanja  pripada prihodu od komunalne naknade u iznosu od 8.799.130,00kuna. 
Ukupno zaduženje za  2021. godinu iznosilo je 4.939.935,00 kuna od čega je uplaćeno  5.460.029,00 kuna odnosno 110,53%. Naplaćen je dio potraživanja iz prethodnog razdoblja. Zbog poboljšanja naplate u 2021. godini poslano je 170 opomena. Zbog okolnosti uzrokovanih pandemijom virusa COVID 19 nije se pristupilo izdavanju rješenja o ovrsi.
Od ukupno iskazanog duga pravnih osoba,  66,36% ,odnosno 3.652.102,87 kn odnosi se na dug  9 pravnih osoba. Najveći dužnici su : Dalmatinka Nova d.d. (1.436.270,70 kn) , Dalmatinka Nova d.d. u stečaju (143.346,32 kn),  M.O.R.H. (1.037.662,94 kn), Kino Sloboda (235.081,50 kn), Gradsko kino d.o.o. (135.100,00 kn), Ciglana d.d.  Sinj (210.139,90 kn), Ciglana d.d. u stečaju (245.165,32 kn ), Petrovilla (114.816,32 kn ), Cetina d.d. (94.519,87).
Bilješka br.4.
Na AOP 170 iskazane su obveze Grada Sinja u iznosu od 3.216.928,00 kn. Od ukupnog iznosa  obveze na obveze za rashode poslovanja odnosi se 2.359.139,00 kuna dok se na obveze za nabavu nefinancijske imovine odnosi 857.789,00 kuna.
Na kontinuirane rashode budućih razdoblja odnosi se 848.560,00 kuna.
Najveći dio obveza prema dobavljačima čine obveze po računima  koji su fakturirani  koncem godine s rokovima  dospijeća u siječnju 2022.godine, tako da nisu ni mogli biti plaćeni do 31.12.2021. godine.
Dospjele nepodmirene obveze Grada Sinja iznose 479.471,00kn.

BILJEŠKE UZ P-VRIO
Bilješka br.1.
Iznos iskazan na AOP 021 – povećanje proizvedene dugotrajne imovine u iznosu 2.543.203,00kn  odnosi se knjigovodstveno evidentiranje nabave spremnika za odvojeno prikupljanje otpada temeljem Ugovora o prijenosu prava vlasništva spremnika za odvojeno prikupljanje komunalnog otpada bez naknade sklopljenog s Fondom za zaštitu okoliša i  energetsku učinkovitost.
Iznos iskazan na AOP 024 – smanjenje dugotrajne nefinancijske imovine u pripremi u iznosu 755.866,00kn temeljem Odluka Gradonačelnika
Iznos iskazan na AOP 031 – smanjenje financijske imovine u iznosu 1.917.800,00kn odnosi se na smanjenje udjela u temeljnom kapitalu koje Grad Sinj ima u tvrtkama Autoprijevoz Sinj d.o.o. i Vodovod i odvodnja Cetinske krajine d.o.o., temeljem Rješenja Trgovačkog suda

Mjesto i datum: Sinj, 15. veljače 2022.g. 
Osoba za kontaktiranje :                                                                             Zakonski zastupnik:

Antonija Širović,                                                                                         Miro Bulj
Jasna Mijić                                                                     
Telefon : 021/708-604                                                                                                          
